**SESTAVI RIMO**

Rima je ujemanje glasov na koncu verzov.

*Z rimo v šolo grem,
kjer se z njo hecati smem.
Z rimo se rad zabavam,
ko z mislimi odtavam.*
Avtor: Kristijan Kreft

**Preizkusi se v rimi tudi ti! Izberi eno izmed ponujenih možnosti ali si izmisli svojo besedo.**

Rime nama lahko pošljete na naslednja elektronska naslova mateja.razgor@guest.arnes.si in jana.elouissi@guest.arnes.si. Veseli jih bova!

Mama kliče, prosi milo:"Sinko, pridi na **** !"
A Urbanček je razvajen,jesti zdravo ni **** .

"Čudna res je tale juha! Kaj v njej plava? Groza, ****!"
V juhi pa sploh muhe ni, le Urbančku ne ****.

Ves je zgrožen naš Urban,hitro zlije juho ****.
Mama vpraša:"Boš krompir?" A Urban:"Daj mi že ****!"

"Pa govedino in grah? To pojedel boš na ****!"
"Jaz bi raje hruškov sok, saj sem majhen še ****!

Če dodaš kos torte zraven, bo ta dan še bolj ****.
In prav na koncu sladoled,da se oblizoval bom ****!"
Mama nanj se razjezi, in na ves glas ****:
"Če boš vse to vase del, te trebušček bo ****

In zredil se boš kot sod, da boš tak kot v hosti ****.
In zobje!? Pomisli raje, črni bodo kakor ****!

Zrasel boš le prste tri - kaj te to nič ne ****?"
Deček pravi:"Prava reč, da sem le Polonci ****!"